Teresa Couceiro Núñez

Teresa Couceiro Núñez , nada na Coruña en 1958, é unha arquitecta galega experta en arquitectura moderna e vivenda. Desde o ano 2001 é Directora da Fundación Alejandro de la Sota.

 Traxectoria 
Graduouse na Escola Técnica Superior de Arquitectura de Madrid en 1988 e doutorouse en 2001 pola Universidade Politécnica de Madrid coa tese El espacio de transición entre el interior y el exterior en la vivenda: estudio a través de la relación interior-exterior, dirixida por Gabriel Ruiz Cabrero. De 1988 a 1996 colaborou activamente no estudio do arquitecto Alejandro de la Sota, experiencia que lle achega un coñecemento de primeira man, tanto da forma de traballar coma da obra do arquitecto pontevedrés. Tras a creación en 1997 da Fundación De la Sota, para conservar o arquivo e difundir a súa obra, en 2001 o padroado propúxolle a Couceiro que asumise a dirección.

En 2014 coordinou o I Congreso Pioneros da Arquitectura Moderna Española: Vigencia de su pensamiento y obra. En 2013, data do centenario do nacemento de Alejandro de la Sota, promoveu a dixitalización dos seus arquivos para poñelos á disposición pública. Na web da Fundación hai máis de 3 000 documentos dixitalizados, e teñen outros 12 000 catalogados á espera da súa dixitalización para incorporalos ao arquivo dixital.

Ademais, propuxo outro proxecto que se materializou nunha web para facilitar a difusión dos arquivos doutros arquitectos españois do século XX.

Couceiro participou en congresos, seminarios e debates sobre arquitectura moderna, especialmente sobre a obra dos arquitectos Frank Lloyd Wright, Ludwig Mies van der Rohe e Alejandro de la Sota, como a conferencia Aprender con Alejandro de la Sota que deu no Colexio Oficial de Arquitectos de Galicia en 2018.

Obra

 Alejandro de la Sota: Central Lechera CLESA, Madrid, 1961. Fundación Alejandro de la Sota, 2007.

 2014: I Congreso Pioneros de la Arquitectura Moderna Española: Vigencia de su pensamiento y obra. ISBN 978-84-697-0296-3.
 2016: III Congreso Pioneros de la Arquitectura Moderna Española: Análisis Crítico de una Obra. ISBN 978-84-946397-0-8.
 2018: V Congreso Pioneros de la Arquitectura Moderna Española: el proyecto del habitar.

 Notas 

Categoría:Nados na Coruña
Categoría:Nados en 1958
Categoría:Arquitectos de Galicia do século XXI
Categoría:Arquitectos de España do século XX
Categoría:Arquitectos de España do século XXI
Categoría:Alumnos da Universidade Politécnica de Madrid
Categoría:Personalidades de Galicia sen imaxes